השעה ה-11

השעה ה-11 (באנגלית: The 11th Hour) הוא סרט תיעודי משנת 2007 אודות מצב הסביבה הטבעית, שנוצר והופק על ידי לאונרדו דיקפריו שגם תרם לו את קולו בקריינות. הסרט בוים על ידי ליילה קונרס פיטרסן ונדיה קונרס, מומן על ידי אדם לואיס ופייר אנדרה סנירגס, והופץ על ידי "Warner Independent Pictures" של האחים וורנר. הקרנת הבכורה העולמית שלו הייתה בפסטיבל קאן ה-60 בשנת 2007 והוא יצא לאקרנים ב-17 באוגוסט 2007, בשנה שבה פרסם הפאנל הבין-ממשלתי לשינוי האקלים את דו"חו הרביעי (אנ') וכשנה לאחר צאת הסרט "אמת מטרידה" של אל גור. שמו של הסרט, נוגע לתזמון בו עדיין ניתן לעשות שינוי במצב הסביבתי העולמי. הסרט משלב ראיונות עם יותר מ-50 מדענים, הוגי דעות ומנהיגים בולטים. בין היתר נערכו ראיונות עם הפיזיקאי סטיבן הוקינג, נשיא ברית המועצות לשעבר מיכאיל גורבצ'וב, זוכת פרס נובל לשלום ואנגרי מאטאיי, ראש ה-CIA לשעבר ג'יימס וולסי, והעיתונאי פול הוקן. הסרט מתייחס לנושאים של התחממות גלובלית, בירוא יערות, הכחדה המונית, והרס של בתי המחיה באוקיינוסים. לטענת סרט, עתיד המין האנושי נמצא בסכנה. הסרט מציע תקווה ופתרון חלקי לבעיות אלה ידי קריאה לפעולות תיקון על ידי עיצוב מחדש וחשיבה מחדש על הפעילות האנושית, וקורא לשינוי טכנולוגי ולאחריות חברתית ולסביבתנות. מדענים וסביבתנים כמו דייוויד אור, דייוויד סוזוקי, וגלוריה פלורה מתארים עתיד שונה באופן רדיקלי מזה המוכר לנו, שבו כוונת האנושות לא תהיה שליטה במערכת החיים של הפלנטה אלא חקוי תהליכים טבעיים והרמוניים. מומחים שרואיינו הדגישו כי כולם חייבים להיות מעורבים כדי להחליך את ההרס ואת שינויי האקלים. תפקידם של בני האדם בהרס הסביבה מוסבר מנקודת מבטם של כמה תחומים מקצועיים שונים, ביניהם מדעני איכות הסביבה, אוקיינוגרפים, היסטוריונים כלכליים ומומחים רפואיים. המומחים הרבים שהתבקשו בסרט תיעודי זה הוכיחו למעשה הסכמה בנוגע לשינויי אקלים הנגרמים על ידי האדם, וההשפעות הרבות האחרות של תיעוש ואובדן דרמטי של המגוון הביולוגי (ראו: אירוע ההכחדה בהולוקן). ההתחממות הגלובלית איננה האתגר הסביבתי מספר אחת עימו אנו מתמודדים היום, אלא אחד מיני נושאים רבים הניצבים בפני האנושות כולה ... כולנו מחויבים לעשות את חלקנו בהעלאת המודעות להתחממות הגלובאלית ולבעיות עימן אנו כבני אדם מתמודדים ביישום עתיד סביבתי בר-קימה לפלנטה שלנו. המקור באנגלית: Global warming is not only the number 1 environmental challenge we face today, but one of the most important issues facing all of humanity ... We all have to do our part to raise awareness about global warming and the problems we as a people face in promoting a sustainable environmental future for our planet. — לאונרדו דיקפריו פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ואנגרי מאטאיי פול סטמטס סטיבן הוקינג מיכאיל גורבצ'וב דייוויד אטנבורו דייוויד סוזוקי סילביה ארל לסטר בראון הרמן דיילי ג'יימס וולסי במרץ 2008 זכה הסרט בפרס הסרטים הסביבתיים של Earthwatch של "נשיונל ג'אוגרפיק" בוושינגטון די. סי.. הסרט זכה לביקורות חיוביות ברובן מצד המבקרים, עם ציון "רענן" של 68% באתר Rotten Tomatoes בהתבסס על 87 ביקורות, וציון ממוצע של 63% על Metacritic בהתבסס על 30 ביקורות. טביעת רגל אקולוגית סיכוני אסון עולמיים אתר האינטרנט הרשמי של השעה ה-11 "השעה ה-11", במסד הנתונים הקולנועיים IMDb (באנגלית) "השעה ה-11", באתר נטפליקס "השעה ה-11", באתר AllMovie (באנגלית) "השעה ה-11", באתר Rotten Tomatoes (באנגלית) "השעה ה-11", באתר Box Office Mojo (באנגלית) "השעה ה-11", באתר Metacritic (באנגלית) "השעה ה-11", במסד הנתונים הקולנועיים KinoPoisk (ברוסית) EarthLab.com (אורכב 17.09.2015 בארכיון Wayback Machine) "The 11th Hour panel @ National Geographic & Earthwatch Film Awards". Earthwatch Institute. YouTube. נבדק ב-21 במרץ 2008. {{cite web}}: (עזרה) "The 11th Hour Movie Reviews, Pictures". Rotten Tomatoes. Flixster. נבדק ב-5 בספטמבר 2010. {{cite web}}: (עזרה) "The 11th Hour Reviews, Ratings, Credits". Metacritic. CNET Networks. נבדק ב-5 בספטמבר 2010. {{cite web}}: (עזרה)